ASL AFTERNOON TRADE – บล.เอเอสแอล
SET…ยืน 1,582-1,580 ไม่ได้ เสี่ยงขาลง ตลาดหุ้นไทยภาคเช้ …
21 ม.ค. 2563

SET…ยืน 1,582-1,580 ไม่ได้ เสี่ยงขาลง
ตลาดหุ้นไทยภาคเช้าปรับตัวลงต่อเนื่อง โดยแรงขายหุ้นกลุ่มปิโตรเคมี กลุ่มก่อสร้าง กลุ่มท่องเที่ยว ซึงเป็นการปรับตัวตอบรับปัจจัยลบไว้มากแล้ว ภาคบ่ายการปรับตัวลงแรงคาดจะมีแรงซื้อกลับขึ้นมาในลักษณะของการเล่นรอบ คาดคลาดเริ่มคลายความกัวลเรื่องคาดการณ์ผลประกอบการกลุ่มธนาคารในปีนี้ และจะมีแรงกลับเข้าซื้อถือบางส่วนเมื่อปรับลงแรง SETมีโอกาสที่จะแกว่งตัวเพื่อรอปัจจัยใหม่ หรือสร้างฐานราคาในกรอบแคบ
กลยุทธ์ – ดัชนีปิดภาคเช้าสร้างจุดต่ำใหม่กว่าลงมาด้วยแท่งเทียนสัญญาณลบสอดคล้องกับ Indicator ที่ตัดค่าสัญญาณลงมา แนวรับจุดทดสอบเน้นยืนเหนือ 1,580/1,575 ต่ำกว่า 1,575 เป็นSell Sig.
EA
ปรับตัวยืน EMA10 ได้มั่นคง
ปิด 41.50
แนวรับ 40.50 / 39.25
แนวต้าน 42.50 / 43.50
Cut loss &lt; 39.25
แนวโน้มปรับตัวขึ้นยืน EMA10 วัน ที่เป็นแนวต้านขาลงมั่นคง มีโอกาสปรับตัวขึ้นทดสอบแนวต้านที่ 42.50 / 43.50 ตามลำดับ ระยะสั้นเน้นยืนกรอบแนวรับ 40.50 / 39.25 ไม่ควรต่ำกว่าเพื่อคงภาพของขาขึ้น ขณะที่ Slow stochastic + RSI ที่ชี้ขึ้นเป็นโมเมนตัมบวก
TASCO
แท่งเทียนทำ lower up และสร้างจุดสูงต่อเนื่อง
ปิด 21.70
แนวรับ 21.40 / 21.00
แนวต้าน 21.80 / 22.10
Cut loss &lt; 21.00
แท่งเทียนทำ lower up สร้างจุดสูงต่อเนื่อง และยืนเหนือกลุ่ม EMA ได้มั่นคง ทดสอบแนวต้าน 21.80 / 22.10 ตามลำดับ ระยะสั้นการปรับตัวเน้นยืนบริเวณแนวรับ 21.40 / 21.00 ไม่ควรต่ำกว่าเพื่อลดความเสี่ยงของขาลง ขณะที่ Slow stochastic + RSI ที่ชี้ขึ้นเป็นโมเมนตัมบวก
SELL SIGNAL BEC
ปรับตัวลงต่อเนื่องหลุดขอบล่าง Bollinger Band
ปิด 5.50
แนวรับ 5.35 / 5.10
แนวต้าน 5.55 / 5.70
แท่งเทียนปรับตัวลงสร้างจุดต่ำต่อเนื่องพร้อมปริมาณการซื้อขาย มีโอกาสที่จะปรับตัวลงต่อตามเส้นขอบล่าง Bollinger Band ระยะสั้นเน้นยืนบริเวณแนวรับ 5.35 / 5.10 หากปรับตัวต่ำกว่ามีความเสี่ยงในการปรับตัวลง ควรหลีกเลี่ยง ขณะที่ Slow Stoc. + RSI ชี้ลงยืนยันสัญญาณลบ
TIME TO SWITCH
ท่องเที่ยว
แนะนำ SWITCH กลุ่ม “ท่องเที่ยว” เช่น ERW MINT CENTEL AOT เนื่องจากมีความกังวลเกี่ยวกับโรคปอดอักเสบจากไวรัสโคโรนา ที่กำลังระบาดในประเทศจีน หลังพบหลักฐานว่ามีโอกาสติดต่อจากคนสู่คน ทำให้มีการควบคุมอย่างใกล้ชิด โดยเฉพาะนักท่องเที่ยวชาวจีนที่เป็นนักท่องเที่ยวกลุ่มสำคัญของไทย
โรงไฟฟ้า
แนะนำการลงทุนมาเป็นกลุ่ม “โรงไฟฟ้า” ในระยะสั้น เช่น RATCH EA GULF เนื่องจากปัจจัยพื้นฐานยังดี อีกทั้งมองว่าเป็นกลุ่มที่ดีเนื่องจากผลประกอบการของบริษัทที่ผลิตไฟฟ้าขายส่วนใหญ่แล้วไม่ได้แย่ลงในยามที่เศรษฐกิจซบเซา
 